
1. Általános 

A Plus500CY Ltd. (a továbbiakban: a „Társaság”) a Ciprusi Befektetési Társaságok (CIF) ügyfeleinek létrehozott Befektetői Kompenzációs Alap (ICF) tagja, megfelelően a befektetési szolgáltatások nyújtásáról, a befektetési tevékenységek gyakorlásáról, a szabályozott piacok működéséről és egyéb kapcsolódó kérdésekről szóló 144(I)/2007. sz. törvény rendelkezéseinek.

2. Cél

Az ICF azért jött létre, hogy kompenzáció fizetésével biztosítsa a fedezettel rendelkező Ügyfelek ICF-tagokkal szembeni követeléseit, amennyiben az érintett tag pénzügyi körülményei miatt erre nem képes, és a közeljövőben nem látszik reális esély arra, hogy ezek a körülmények javuljanak. Az ICF kompenzálja a fedezettel rendelkező Ügyfeleket azon követelések tekintetében, amelyek a tagok által nyújtott fedezett szolgáltatásokból származnak, amennyiben bebizonyosodik, hogy az adott ICF-tag kötelezettségeinek teljesítését elmulasztotta, a törvényben meghatározott feltételek és eljárás szerint, az ICF-tag jogszabályhoz kötött, vonatkozó kötelezettsége és azon feltételek ellenére, amelyek meghatározzák a fedezettel rendelkező Ügyféllel való megállapodását, és függetlenül attól, hogy az ICF-tag említett kötelezettsége a megállapodáson vagy jogsértésen alapul.

3. Fedezett szolgáltatások

A Társaság fedezett szolgáltatásai az alábbi befektetési szolgáltatások:

1. Megbízások fogadása és átadása egy vagy több Pénzügyi Eszköz vonatkozásában.

1. Megbízások végrehajtása az Ügyfelek nevében.

1. Kereskedés saját számlán.


Egyéb Kiegészítő Szolgáltatások:

1. Pénzügyi Eszközök megóvása és adminisztrációja az Ügyfelek számláján, beleértve a letétkezelést és az olyan kapcsolódó szolgáltatásokat, mint a készpénz-/biztosítékkezelést.

1. Devizaváltási szolgáltatások, amennyiben azok befektetési szolgáltatásokhoz kapcsolódnak.

4. Fedezettel rendelkező Ügyfelek

Az ICF a Társaság lakossági ügyfeleinek nyújt fedezetet. Nem nyújt fedezetet Szakmai Ügyfeleknek és Jogosult Szerződő Feleknek. További információért kérjük, olvassa el az alább található 5. bekezdést.


1. 
2. 
3. 
4. 
5. Fedezettel nem rendelkező Ügyfelek

5.1. Az ICF nem fizet kártérítést olyan személyeknek, akikkel szemben büntetőeljárás van folyamatban a bűncselekményekből származó jövedelmek legalizálásának megelőzéséről és visszaszorításáról szóló 2007. évi törvény értelmében.
5.2. Az alkalmazandó szabályok értelmében az ICF nem fizet kártérítést az alábbi befektetői kategóriák esetében:
1. Intézményi és szakmai befektetők alábbi kategóriái:
· Befektetési Társaságok
· A Társasággal kapcsolatban álló, és általában ugyanahhoz a vállalatcsoporthoz tartozó jogi személyek.
· Bankok.
· Szövetkezeti hitelintézetek.
· Biztosítótársaságok.
· Átruházható értékpapírokkal foglalkozó kollektív befektetési szervezetek és azok kezelő cégei.
· Társadalombiztosítási intézmények és alapok.
· A Társaság által – kérésüknek megfelelően – szakmaiként jellemzett befektetők. 

1. Államok és nemzetek feletti szervezetek.
1. Központi, szövetségi, regionális és helyi közigazgatási hatóságok.
1. A Társasággal kapcsolatban álló vállalatok.
1. A Társaság vezetői és adminisztratív munkatársai.
1. A Társaság azon részvényesei, akik közvetlen vagy közvetett részesedése a vállalati tőkében eléri a törzstőke legalább 5%-át, vagy azon partnerei, akik személyesen felelősek a Társaság kötelezettségeiért, valamint a Társaság pénzügyi ellenőrzésének jogszabályban előírt elvégzéséért felelős személyek, mint például minősített könyvvizsgálók.
1. Azon befektetők, akik a Társasággal kapcsolatban álló vállalatokban, és általában abban a vállalatcsoportban, amelybe a Társaság tartozik, a jelen bekezdés e) és f) pontjában felsoroltak szerinti pozíciót vagy feladatot töltenek be. 
1. Jelen bekezdés e), f) és g) pontjában felsorolt személyek másodfokú rokonai és házastársa, valamint ezen személyek javára eljáró harmadik személy.
1. A pénzmosás megelőzéséről és visszaszorításáról szóló 2007. évi törvény szerint – figyelembe véve annak módosított vagy annak helyébe lépő változatát – bűncselekményért elítélt befektetőkön kívül a Társaság azon befektetői-Ügyfelei, akik a Társaságra vonatkozó, pénzügyi nehézségeket okozó vagy a pénzügyi helyzet romlásához hozzájáruló tényekért felelősek, vagy ezen tényekből hasznot húztak.
1. Azon társasági formában működő befektetők, akik méretük miatt nem készíthetnek összefoglaló mérleget a Társasági törvény vagy az Európai Unió tagállamának vonatkozó jogszabálya értelmében.
5.3. Az 5.2-es bekezdés e), f), g) és h) pontjai esetében az ICF mindaddig felfüggeszti a kártérítés kifizetését, amíg végleges döntés nem születik arról, hogy az adott eset fennáll-e, és erről tájékoztatja az érdekelt feleket.

6. A kártérítés kifizetésének folyamata

6.1. Az ICF kártérítést fizet a fedezettel rendelkező Ügyfeleknek a Társaság által nyújtott, biztosított szolgáltatásokból származó követelések vonatkozásában, ha bebizonyosodik, hogy a Társaság nem tett eleget kötelezettségeinek (lásd az alábbi 6.2., 6.3. és 6.4. bekezdéseket).

6.2. Visszaadja a fedezettel rendelkező Ügyfeleknek azokat a pénzeszközöket, amelyeket közvetve a Társaság birtokol, a Társaság által az említett Ügyfeleknek nyújtott fedezeti szolgáltatások keretében, és amelyek visszaadását az Ügyfelek kérték a Társaságtól a vonatkozó joguk gyakorlására hivatkozva;  

6.3. Az ICF a következő helyzetek egyikében kezdeményezi a kártérítés kifizetését.
1. A Ciprusi Értékapír- és Tőzsdefelügyelet (CySEC) határozattal megállapította, hogy a Társaság nem képes teljesíteni az Ügyfelek követeléseiből eredő, az Ügyfeleknek nyújtott befektetési szolgáltatásokkal összefüggő feladatait, feltéve, ha ez a nehézség közvetlenül kapcsolódik a pénzügyi körülményeihez, amelyek javulására a közeljövőben nem látszik reális lehetőség, és határozatot hozott arra, hogy az ICF kártérítési eljárást indítson, és ezt a határozatot közzétette a Ciprusi Köztársaság Hivatalos Közlönyében, valamint az internetes oldalán.

CySEC akkor hozhat ilyen döntést, ha az alábbi előfeltételek közül legalább az egyik teljesül:

1. A Társaság írásbeli nyilatkozatot nyújt be az ICF-nek vagy a CySEC-nek, amelyben kijelenti, hogy nem tudja teljesíteni az Ügyfeleivel szemben fennálló kötelezettségeit.
1. A Társaság felszámolási kérelmet nyújt be a ciprusi Társasági Törvény V. részének rendelkezései szerint.
1.  A CySEC visszavonta vagy felfüggesztette a Társaság befektetési szolgáltatások nyújtására vonatkozó engedélyét, valamint megállapította, hogy a Társaság várhatóan nem lesz abban a helyzetben, hogy a közeljövőben teljesítse Ügyfeleivel szemben fennálló kötelezettségeit olyan okokból, amelyek nem azonnal kezelhető likviditáshiányra vezethetők vissza.
1. Az igazságügyi hatóság, a Társaság pénzügyi körülményeivel közvetlenül összefüggő ésszerű okokból olyan határozatot hozott, amely felfüggeszti a befektetők azon képességét, hogy követeléseket nyújtsanak be a Társasággal szemben.
6.4. A kártalanítási eljárás megindításáról szóló bírósági vagy CySEC-határozat meghozatala után az ICF legalább három (3) országos lefedettségű újságban felhívást tesz közzé, hogy a fedezettel rendelkező Ügyfelek nyújtsák be a Társasággal szembeni követelésüket. A felhívás ismerteti a kártérítési kérelmek benyújtására vonatkozó eljárást, beleértve a benyújtás határidejét és a kérelem tartalmát.
6.5. A fedezettel rendelkező Ügyfelek a Társasággal szembeni követelést tartalmazó kártérítési kérelmeiket az ICF-nek nyújtják be írásban, az alábbi tartalommal:
1. Az igénylő-Ügyfél neve;

1. Az igénylő-Ügyfél címe, telefon- és faxszáma, valamint e-mail-címe;

1. Az igénylő-Ügyfél Társaságnál regisztrált Ügyfél-azonosítója;

1. A fedezett szolgáltatásokra vonatkozó, az ICF és az igénylő-Ügyfél közötti megállapodás részletei;

1. Az igénylő-Ügyfél állítólagos követeléseinek típusa és összege;

1. Azon részletek ismertetése, amelyekből az igénylő-Ügyfél állítólagos követelései és a hozzájuk tartozó összegek származnak;

1. Bármely egyéb információ, amelyet az ICF kérhet vagy kérni fog.

6.6. A kártalanítási kérelmek benyújtásakor az ICF Igazgatási Bizottsága ellenőrzi különösen a következőket:
1. Az igénylő-Ügyfél a fedezettel rendelkező Ügyfelek kategóriájába tartozik-e;

1. A kérelem időben be lett nyújtva;

1. Az igénylő-Ügyfelet a pénzmosással kapcsolatos tevékenységek megelőzéséről és megakadályozásáról szóló 2007. évi törvény, illetve azt módosító vagy felváltó változata értelmében nem ítélték el bűncselekmény elkövetése miatt; 

1. A kártérítési kérelmek érvényes benyújtásának feltételei teljesültek.

6.7. Az Igazgatási Bizottság visszautasítja a kártérítési kérelmet abban az esetben, ha az igénylő-Ügyfél nem teljesíti a fenti 6.6. bekezdésben említett feltételeket, vagy ha az Igazgatási Bizottság úgy ítéli meg, hogy az alábbi indokok közül legalább egy fennáll:
	
1. Az igénylő-Ügyfél tisztességtelen eszközöket használt annak érdekében, hogy az ICF kártalanítást fizessen, különösen, ha tudatosan hamis bizonyítékokat nyújtott be.
1. Az igénylő által elszenvedett kár alapvetően a kárral és annak kiváltó okával összefüggésben a nevében elkövetett egyidejű gondatlanságból vagy bűncselekményből származik.

6.8. Az értékelést követően az ICF:

1. Kiállítja a jegyzőkönyvet, amely felsorolja a Társaság azon Ügyfeleit, akik jogosultak kompenzációra, mindegyik esetben a kapható pénzösszeg feltüntetésével, továbbá kommunikálja a CySEC-kel és a Társasággal a kiállítást követő öt (5) napon belül; valamint
1. Az említett jegyzőkönyv kiállításától számított tizenöt (15) napon belül értesít minden érintett Ügyfelet a megállapításairól, meghatározva a kártérítés teljes összegét, amelyre az Ügyfél jogosulttá vált.


7. A kártérítés összege

7.1. Az egyes fedezettel rendelkező Ügyfélnek fizetendő kártérítési összeget a fedezettel rendelkező Ügyfél és Társaság közötti kapcsolatot meghatározó jogi és szerződéses feltételek alapján számítják ki, figyelembe véve a fedezettel rendelkező Ügyfél és a Társaság közötti követelések számítására alkalmazott beszámítási szabályokat. 

7.2. A fizetendő kártérítés kiszámítása a fedezettel rendelkező Ügyfél Társasággal szembeni követelésének teljes összegén alapszik, illetve a Társaság által nyújtott fedezett szolgáltatásokból ered, függetlenül attól, az ügyfél hány számlán kedvezményezett, milyen valutában és hol vette igénybe ezeket a szolgáltatásokat.

7.3. Az egyes fedezettel rendelkező Ügyfélnek fizetendő teljes kártérítés nem haladhatja meg a húszezer eurót (20 000 euró), függetlenül a vezetett számlák számától, a pénznemtől és a befektetési szolgáltatások helyétől. 

7.4. Abban az esetben, ha Társaság közös számlájának kedvezményezettjei többségében fedezettel rendelkező Ügyfelek:

1. A számla minden társkedvezményezettjének fizetendő maximális összeg húszezer euró (20 000 euró) lehet; és 

1. A kártérítést a közös számla minden társkedvezményezettjét figyelembe véve, összesítve állapítják meg, majd felosztják közöttük, a Társaság és a társkedvezményezettek közötti megállapodásban meghatározott módon; egyébként, ilyen megállapodás hiányában, a kártérítést egyenlően osztják fel közöttük.  

